वायु तत्व
भूमि और अग्नि तत्वों की राशियों की खासियत के बाद अब बात करते हैं वायु तत्वों से संबंधित राशियों के जातकों की। इस श्रेणी में तुला, मिथुन और कुंभ राशि के जातक आते हैं। आने वाली स्लाइड्स में हम आपको बताएंगे वायु तत्व से संबंधित राशियों की वो खासियत जो उन्हें अन्य लोगों से अलग बनाती है।
स्वप्नशील और रहस्यमय
तुला, धनु और मिथुन राशि के लोगों की सबसे बड़ी खासियत यही है कि ये बेहद स्वप्नशील होते हैं, इनके भीतर चल रही कल्पनाएं आसमान छूती हैं। साथ ही साथ इनका व्यक्तित्व भी बहुत रहस्यमय होता है, ये कब क्या सोचते है, इनका अगला कदम क्या होगा... ये भी कोई अंदाजा नहीं लगा सकता।
संतुलन कायम करते हैं
ये लोग संतुलन कायम करने में माहिर होते हैं, दो लोगों में समझौता करवाना हो तो भी ये लोग सबसे आगे रहते हैं। वायु तत्व वाले लोग किसी एक चीज की अधिकता बर्दाश्त नहीं कर सकता। इन्हें बैलेंस करना ही सही लगता है।
अत्याधिक सामाजिक
ये लोग बेहद सामाजिक होते हैं, इनके दोस्तों की संख्या भी बहुत ज्यादा होती है और साथ ही ऐसा कोई फंक्शन नहीं होता जहां ये ना पहुंचें। इनसे बात करना बहुत आसान होता है, इसलिए ये लोग बहुत जल्दी फ्रेंडली भी हो जाते हैं।
प्लान
इन्हें योजनाबद्ध तरीके से काम करना पसंद है। भले ही इनके प्लान इतने बड़े हों जिन्हें पूरा कर पाना संभव ना हो लेकिन प्लान तो उनके पास जरूर होगा।
जिज्ञासु प्रवृत्ति
ये लोग बेहद जिज्ञासु प्रवृत्ति के होते हैं, इन्हें खोजी भी कहा जा सकता है जो हर चीज की तह तक पहुंचने की कोशिश करते हैं। "क्यों", ये शायद इनका पसंदीदा शब्द है।
न्यायप्रिय लोग
जब भी इन्हें कोई निर्णय लेना होता है तो ये उस मसले की पूरी गहराई तक जाते हैं। हर पहलू का विश्लेषण करने के बाद न्यायसंगत निर्णय लेना इनकी खासियत है।
सूरत से ज्यादा बुद्धि पसंद
वायु तत्व वाले लोग अगर किसी के प्रति अकर्षित होते हैं तो उसका कारण सूरत नहीं बल्कि संबंधित व्यक्ति कि बौद्धिक क्षमता या मानसिक मजबूती होती है।
परिस्थिति अनुसार ढल जाते हैं
तुला, मिथुन और कुंभ राशि के लोग आसपास की परिस्थिति और हालातों के अनुसार खुद को ढाल लेते हैं। ये लोग बहुत सामाजिक होते हैं और जहां भी जाते हैं लोगों के साथ घुल मिल जाते हैं, साथ ही अपना कम्फर्ट जोन भी ढूंढ़ लेते हैं।
नई योजनाएं
वैसे तो इन लोगों के पास अपने आइडिया या तरीके ही इतने होते हैं कि किसी और की आवश्यकता ही ना पड़े, लेकिन फिर भी अगर कोई इनके पास नई सोच लेकर आता है तो ये लोग उसका स्वागत ही करते हैं।